Sanusi Pane dilahirkan di Muara Sipongi, Tapanuli, Hindia Timur Belanda, pada 14 November 1905 anak kelahiran keluarga Muslim. Beliau memulakan pendidikan di dua sekolah rendah di Sibolga, sebelum menyambung pelajaran ke sekolah menengah, mula-mula di Padang, dan kemudian di Betawi (sekarang Jakarta). Sanusi menerbitkan puisi pertamanya, ""Tanah Air"" semasa di Jakarta, dalam majalah Jong Soematra. Selepas menghabiskan pendidikan dalam tahun 1922, beliau memasuki Maktab Perguruan Gunung Sari sehingga tahun 1925; selepas tamat, beliau mengajar di maktab itu buat beberapa tahun dan mengambil cuti setahun untuk mendapatkan pendidikan dalam bidang undang-undang.

Plat tektonik adalah segmen keras kerak bumi yang disokong oleh bahan leburan yang dikenali sebagai magma di bawahnya. Disebabkan ini maka plat tektonik ini bebas untuk mengelongsor antara satu sama lain. Pergerakan antara plat tektonik ini tidak berlaku secara perlahan-lahan sebaliknya pergeseran antara tanah dan batu yang membentuk sempadan plat tektonik menyebabkan pergeseran itu berlaku tersentak-sentak. Pergerak inilah yang menyebabkan berlakunya gempa bumi.

Sekitar 1665, Isaac Newton mengumumkan rumusan untuk membenarkan eksponen benar selain daripada integer bukan negatif, dan ternyatanya ia dapat diumumkan lanjutnya, ke eksponen kompleks. Dalam pengumuman ini, jumlah terhad diganti oleh suatu turutan tidak terhad. Supaya dapat melakukan ini seorang perlu memberikan makna pada koefisien binomial dengan suatu indeks atasan, yang tidak dapat dilakukan menggunakan rumusan di atas dengan faktorial; meskipun mengfaktorkan (n−k)! dari pembilang dan penyebut dalam rumusan itu, dan menggantikan n oleh r yang kini berdiri untuk suatu bilangan sembarangan, seorang dapat mentakrifkan

Parti ini mencatat rekod pilihan raya terburuk semasa berlangsung Pilihan Raya Umum 2008, yang memperlihatkan Gerakan hanya memenangi 2 kerusi, berbanding kemenangan 10 kerusi pada pilihan raya sebelumnya. Jadi, parti ini kehilangan jawatan kabinet dan pembuangan ahli kabinet. Parti ini juga kehilangan kerajaan negeri Pulau Pinang yang sudah dipegang oleh mereka bagi satu masa yang panjang. Berikutan kekalahan parti dalam Pilihan Raya Umum 2008, presidennya iaitu Tan Sri Dr. Koh Tsu Koon menawarkan diri untuk letak jawatan bagi mengambil tanggungjawab dalam kekalahan tersebut.

Kewarganegaraan Jepun diberikan kepada bayi yang dilahirkan daripada ayah atau ibu berkewarganegaraan Jepun, ayah berkewarganegaraan Jepun yang meninggal sebelum kelahirannya, atau bayi yang lahir di Jepun dengan ayah/ibu yang tidak diketahui/tidak memiliki kewarganegaraan. Suku kaum yang paling dominan ialah penduduk asli yang bergelar orang Yamato dan kelompok minoriti utama yang terdiri daripada penduduk asli Ainu dan Ryukyu, ditambah kelompok minoriti sosial yang dipanggil burakumin.

1892 - Pekerja keluli yang mogok bertempur dengan 300 orang ejen Pinkerton semasa Mogok Rumah Ladang (Homestead Strike), menyebabkan 10 orang maut dan berdozen lagi cedera.